W něhdyšim Hančkec modowym domje, wjele lět zaměstnjenym w twarjenju na Kulowskim torhošću, je Sebastian Kern 4. januara fyzioterapeutisku praksu wotewrěł.
Kulow (SN/mwe). Wot spočatka januara 2019 maja w Kulowje dwě fyzioterapiji, a to na Kolpingowym naměsće a na torhošću. Wobě rěkatej „praksa za cyłkownu fyzioterapiju Kern“. Mějićel je hakle 31lětny Sebastian Kern, bydlacy z mandźelskej a synkom w Běłym Chołmcu. Tam ma wón priwatnu praksu „Jězorina“ za osteopatiju, neuralterapiju a ultrazwuk. Nimo toho je sej statnje připóznaty fyzioterapeut a hojer lěta 2016 w Njedźichowje fyzioterapeutisku praksu natwarił.
szl_Latn szl_Latn